૧૯૯૦માં આવેલી અને અમિતાભ બચ્ચનના યાદગાર વિજય દીનાનાથ ચૌહાણના પાત્રથી બૉલીવુડની ક્લાસિક ફિલ્મોમાં સ્થાન મેળવનારી ‘અગ્નિપથ’ની રીમેક માટે પ્રોડ્યુસર કરણ જોહરે કહી રાખ્યું છે કે આ ફિલ્મમાં તેણે માત્ર પ્લૉટને જ ધ્યાનમાં રાખ્યો છે. તેનું કહેવું છે કે બાકી આખી ફિલ્મમાં ઘણા ફેરફારો કર્યા છે, જેનો કાંચા ચીના સંજય દત્ત અને હૃતિક રોશનના લુકથી અણસાર મળે છે. છેલ્લા અમુક સમયમાં કદાચ સૌથી ચર્ચિત ફિલ્મ આ ગુરુવારે રિલીઝ થશે ત્યારે જ જાણવા મળશે કે તે અને તેની ટીમ કેટલી હદે સાચાં છે.